OpenLLM-France/wikimedia huggingface dataset:
# Eusebio Zarza

Eusebio Zarza (Madrid) va ser un dibuixant, gravador i pintor espanyol. Va col·laborar amb nombrosos diaris i obres bibliogràfiques amb les seves obres.
Va néixer a Madrid. Està documentat a partir de 1826. Deixeble de la Reial Acadèmia de Belles Arts de Sant Ferran de Madrid, on es conserva un dibuix a tinta de gener de 1831 titulat Estudi del cap d'Alexandre el Gran.
A l'Exposició Nacional de Belles Arts de 1856 va presentar La Puríssima Concepció de Nostra Senyora i la La Sagrada Família descansant a Egipte. Va obtenir una menció honorífica. A la de 1858 va exposar el retrat de cos sencer i mida natural de Fernando Casado de Torres. El mateix any va opositar a la plaça de professor de dibuix de l'Acadèmia de Sant Ferran, i va ser proposat en primer lloc en la terna formada per a la seva provisió. A l'Exposició d'Aquarel·les del Sr. Hernández de Madrid de 1881 va presentar Felicitat completa, sol a casa es troba, Una emboscada i Galanteria.
Autor d'una extensa obra, va dedicar-se preferentment al dibuix per a gravar en fusta i a la litografia. Va col·laborar en nombroses capçaleres com Museo de las Familias, Semanario Pintoresco Español, La Ilustración, La Aurora de la vida, El Arte en España i La lectura para todos. A més d'obres bibliogràfiques com Iconografia española, Historia de las órdenes de Caballería, El Panorama español, Historia de Madrid, Álbum de la guerra de África, Historia de Azara, Recuerdos y bellezas de España, Galería regia, Historia de las armas de Infantería y Caballería, La Sagrada Biblia, entre d'altres. En destaquen també novel·les com El cocinero de S. M., La maldición de Dios, El caballero relámpago, Rienzi, El duende de la corte, La Condesa de Charni, Las mil y una noches, Un reinado de maldades, i moltes altres.

## Galeria d'obres

* Antonio Romero Ortiz (ca. 1842)
* El rei got Liuva II (1848)
* Francisco Zea (1857)
* Assalt i presa de Madrid per Ramir II (1860)
* El motí de Esquilache (1860)
* El dos de maig a Madrid (1860)
* El descobriment d'Amèrica (1865)
* La reina Velasquita (1868)

## Referències

* ↑ «Estampa» (en castellà). CERES - Colecciones en red. Ministerio de Cultura y Deporte. [Consulta: 27 juliol 2023].
* 1 2 3 Ossorio y Bernard, Manuel. Galería biográfica de artistas españoles del siglo XIX (en castellà). Madrid: Moreno y Rojas, 1883-1884, p. 708-709.
* ↑ «Zarza, Eusebio» (en castellà). Real Academia de Bellas Artes de San Fernando. [Consulta: 27 juliol 2023].
* ↑ López Piñero, José María. El grabado en la ciencia hispánica (en castellà). Madrid: CSIC, 1987, p. 106.
* ↑ Gutiérrez Sebastián, Raquel; Ferri Coll, José María; Rodríguez Gutiérrez, Borja. Historia de la literatura ilustrada española del siglo XIX (en castellà). Santander i Santiago de Compostel·la: Universidad de Cantabria i Universidade de Santiago de Compostela, 2019, p. 218.
# Arelerland

Arelerland o Pays d'Arlon és una subregió de Bèlgica, situada a la província de Luxemburg (Valònia), fronterera amb el Gran Ducat de Luxemburg. És una part de la Lorena belga on la llengua vernacla tradicional és el luxemburguès. L'areler era una forma dialectal ja morta quan el 1995 va sortir el primer diccionari del luxemburguès, ja que era una llengua oral i els parlants escrivien en alemany.

## Geografia

La regió correspon en gran manera al districte d'Arlon. Comprèn, entre d'altres, de nord a sud, els municipis de Martelange, Attert, Arlon, Messancy i Aubange. El territori, endemés, és regat pels rius Sûre, Rulles, Attert, Semois i Messancy.

### Municipis i localitats

* Arlon
** Autelbas
** Bonnert
** Guirsch
** Heinsch
** Toernich
* Attert
** Nobressart
** Nothomb
** Thiaumont
** Tontelange
* Aubange
** Athus
** Halanzy
** Rachecourt
* Martelange
* Messancy
** Habergy
** Hondelange
** Sélange
** Wolkrange
** Hachy (municipi Habay)
** Tintange (municipi Fauvillers)
*** Bodange
*** Warnach
*** Wisembach

## Els marcadors de límits

La frontera belga-luxemburguesa es va fixar en la conferència de Londres de 19 d'abril 1839. La part francòfona de Luxemburg i la regió d'Arlon (Arelerland) foren atribuïdes a Bèlgica.
Així, el 7 d'agost de 1843, es van instal·lar ... 507 marcadors dels quals 286 eren de ferro colat, al llarg de la frontera després del Tractat de Maastricht. A cada banda s'hi posen els escuts dels estats respectius. Molts dels marcadors són travessats per impactes de bales de la segona guerra mundial.

## Enllaços externs

* Oficina de Turisme del Pays d'Arlon
* Asbl "Arelerland a Sprooch" Arxivat 2012-08-02 at Archive.is
* www.arelerland.be Arxivat 2012-12-31 at Archive.is
* Arel Arxivat 2009-05-19 a Wayback Machine.
* (neerlandès) Grenspalen België - Luxemburg Arxivat 2009-05-19 a Wayback Machine.
# Gran Premi del Canadà del 1997

Resultats del Gran Premi del Canadà de Fórmula 1 de la temporada 1997, disputat al circuit urbà de Gilles Villeneuve a Mont-real el 15 de juny del 1997.

## Resultats de la cursa

| Pos | No | Pilot | Equip | Voltes | Temps/ Retir. | Pos. de sort. | Punts |
| 1 | 5 | Michael Schumacher | Ferrari | 54 | 1h 17' 41. 3 | 1 | 10 |
| 2 | 7 | Jean Alesi | Benetton - Renault | 54 | + 2.565 s | 8 | 6 |
| 3 | 12 | Giancarlo Fisichella | Jordan - Peugeot | 54 | + 3.219 s | 8 | 4 |
| 4 | 4 | Heinz-Harald Frentzen | Williams - Renault | 54 | + 3.768 s | 4 | 3 |
| 5 | 16 | Johnny Herbert | Sauber - Petronas | 54 | + 4.716 s | 13 | 2 |
| 6 | 15 | Shinji Nakano | Prost - Mugen - Honda | 54 | + 36.701 s | 19 | 1 |
| 7 | 10 | David Coulthard | McLaren - Mercedes | 54 | + 37.753 s | 5 | |
| 8 | 2 | Pedro Diniz | Arrows - Yamaha | 53 | + 1 Volta | 16 | |
| 9 | 1 | Damon Hill | Arrows - Yamaha | 53 | + 1 Volta | 15 | |
| 10 | 17 | Gianni Morbidelli | Sauber - Petronas | 53 | + 1 Volta | 18 | |
| 11 | 14 | Olivier Panis | Prost - Mugen - Honda | 51 | Virolla | 10 | |
| Ret | 19 | Mika Salo | Tyrrell - Ford | 46 | Motor | 17 | |
| Ret | 18 | Jos Verstappen | Tyrrell - Ford | 42 | Caixa canvi | 14 | |
| Ret | 8 | Alexander Wurz | Benetton - Renault | 35 | Transmissió | 11 | |
| Ret | 22 | Rubens Barrichello | Stewart - Ford | 33 | Caixa canvi | 3 | |
| Ret | 21 | Jarno Trulli | Minardi - Hart | 32 | Motor | 20 | |
| Ret | 11 | Ralf Schumacher | Jordan - Peugeot | 14 | Accident | 7 | |
| Ret | 20 | Ukyo Katayama | Minardi - Hart | 5 | Virolla | 22 | |
| Ret | 3 | Jacques Villeneuve | Williams - Renault | 1 | Accident | 2 | |
| Ret | 9 | Mika Häkkinen | McLaren - Mercedes | 0 | Motor | 9 | |
| Ret | 6 | Eddie Irvine | Ferrari | 0 | Accident | 12 | |
| Ret | 23 | Jan Magnussen | Stewart - Ford | 0 | Virolla | 21 | |

## Altres

* Pole: Michael Schumacher 1' 18. 095
* Volta ràpida: David Coulthard 1' 19. 635 (a la volta 35)

## Referències

* «La web Oficial de la Fórmula 1». Arxivat de l'original el 2014-10-29. [Consulta: 24 març 2010].
# Gran Premi de Sud-àfrica del 1968

Resultats del Gran Premi de Sud-àfrica de Fórmula 1 de la temporada 1968, disputat al circuit de Kyalami l'1 de gener del 1968.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 4 | Jim Clark | Lotus - Ford | 80 | 1h 53' 56. 6 | 1 | 9 |
| 2 | 5 | Graham Hill | Lotus - Ford | 80 | + 25.3 s | 2 | 6 |
| 3 | 3 | Jochen Rindt | Brabham - Repco | 80 | + 30.4 s | 4 | 4 |
| 4 | 8 | Chris Amon | Ferrari | 78 | + 2 Voltes | 8 | 3 |
| 5 | 1 | Denny Hulme | McLaren - BRM | 78 | + 2 Voltes | 9 | 2 |
| 6 | 21 | Jean Pierre Beltoise | Matra - Ford | 77 | + 3 Voltes | 18 | 1 |
| 7 | 19 | Jo Siffert | Cooper - Maserati | 77 | + 3 Voltes | 16 | |
| 8 | 7 | John Surtees | Honda | 75 | + 5 Voltes | 6 | |
| 9 | 17 | John Love | Brabham - Repco | 75 | + 5 Voltes | 17 | |
| NC | 23 | Jackie Pretorius | Brabham - Climax | 71 | No classificat | 23 | |
| Ret | 6 | Dan Gurney | Eagle - Weslake | 58 | Pèrdua d'oli | 12 | |
| Ret | 9 | Jacky Ickx | Ferrari | 51 | Pèrdua d'oli | 11 | |
| Ret | 20 | Jo Bonnier | Cooper - Maserati | 46 | Sobreescalfament | 19 | |
| Ret | 16 | Jackie Stewart | Matra - Ford | 43 | Motor | 3 | |
| Ret | 18 | Sam Tingle | LDS - Repco | 35 | Sobreescalfament | 22 | |
| Ret | 25 | Basil van Rooyen | Cooper - Climax | 22 | Motor | 20 | |
| Ret | 11 | Pedro Rodríguez | BRM | 20 | Prob. amb el combustible | 10 | |
| Ret | 2 | Jack Brabham | Brabham - Repco | 16 | Motor | 5 | |
| Ret | 10 | Andrea de Adamich | Ferrari | 13 | Accident | 7 | |
| Ret | 12 | Mike Spence | BRM | 7 | Prob. amb el combustible | 14 | |
| Ret | 14 | Brian Redman | Cooper - Maserati | 4 | Pèrdua d'oli | 21 | |
| Ret | 22 | Dave Charlton | Brabham - Repco | 3 | Diferencial | 14 | |
| Ret | 15 | Ludovico Scarfiotti | Cooper - BRM | 2 | Pèrdua d'aigua | 15 | |

## Altres

* Pole: Jim Clark 1' 21. 6
* Volta ràpida: Jim Clark 1' 23. 7 (a la volta 73)

## Referències

* «La web Oficial de la Fórmula 1». Arxivat de l'original el 2012-01-10. [Consulta: 14 març 2010].
# Josep Maria Canellas Casals

Josep Maria Canellas Casals (Sabadell, 12 de juny de 1902 - 1977) va ser un guionista d'historietes, pintor i novel·lista català que escrivia en castellà. Va fer servir els pseudònims Benjamín, A. Benjamín y Augusto Benjamín. Va col·laborar amb les revistes propagandístiques Pelayos (JNCG, 1936) i Flecha (JNPPFE Y JONS, 1937) durant la Guerra Civil.

## Biografia

Canellas va començar sent teixidor d'ofici a Sabadell, però ben aviat va abandonar la feina. Va ser director literari de l'Editorial Marco, especialitzada en novel·la de fulletó, editorial que publicà les revistes de còmic per a joves La Risa, Don Tito, Betty Boop, etc. Durant la Guerra Civil anar a viure a Sant Sebastià, on col·laborà amb la revista Pelayos, del Requetè, on hi havia Valentí Castanys i Josep Serra i Massana, dibuixants catalans que també treballaven en aquesta publicació. De retorn a Barcelona, novel·là pel·lícules per a Publicacions Cinema, va fer guions de còmic per a l'Editorial Grafidea i l'any 1944 firmà un contracte exclusiu amb la senyora Consuelo Gil, editora de Chicos i Mis Chicas, revistes per a les quals va fer nombrosos guions, dibuixats per Athos Cozzi, Carles Roca, Lozano Olivares, els germans Blasco i, sobretot, per Emili Freixas. A partir dels anys quaranta del segle xx, Canellas va emigrar a Veneçuela, on va fer diverses feines, des de comerciant fins a buscador de selves veneçolanes i va viure moltes aventures. A mitjan anys cinquanta Josep Maria Canellas va tornar a Sabadell, on escrigué alguns llibres sobre les seves vivències a Amèrica, pintà i exposà a l'Acadèmia de Belles Arts de Sabadell i, l'any 1974, va tornar a escriure guions de còmics per a Freixes, que publicà la revista juvenil sabadellenca Chito.

## Llibres publicats

* Después de la bomba de hidrógeno. Dux, Ediciones y Publicaciones, SA, Barcelona-Madrid, 1961
* Los buscadores de diamantes en la Guyana Venezolana. Ediciones de Cultura Hispánica. Madrid, 1958

## Obra pictòrica

Pintà fonamentalment a l'oli sobre cartró. De la seva producció destaca una sèrie sobre tauromàquia i diversos paisatges i figures, tot plegat de caràcter expressionista

## Referències

* ↑ «A. BENJAMIN (José María Canellas Casals)». Tebeosfera. [Consulta: 9 maig 2016].
* ↑ Simó i Bach, Ricard «Canellas Casals. Guionista de Freixes». Diari de Sabadell, Data desconeguda [Consulta: 10 maig 2016].
* ↑ Calvo Duran, Ricard. Quadern, número 104. Sabadell. 1996

## Enllaços externs

* Manuel Barrero i Felix Cepriá (2009). Canellas (José María Canellas Casals), Tebeosfera.
# Euskadiko Sozialisten Batasuna

Euskadiko Sozialisten Batasuna (ESBA) fou una organització política fundada al País Basc com a secció basca del Frente de Liberación Popular i equivalent al Front Obrer Català. Va existir entre el 1959 i el 1969, i els seus principals dirigents foren l'advocat José Ramón Recalde i Luciano Rincón. El 1962 foren detinguts a Sant Sebastià els militants d'ESBA José Ramón Recalde, la seva companya, Teresa Castells, Ángel Uresberueta, l'escriptor Luis Martín Santos, Arquímedes Erauskin i Carlos López, entre d'altres. EL 1965 també fou empresonat l'advocat de Recalde, Miguel Castells, per negar-se a pagar la multa que li imposaren per denunciar les tortures.
El grup va desaparèixer el 1969, degut a la repressió policial i a les fortes contradiccions internes que els faran dispersar-se entre organitzacions molt diferents. Alguns antics dirigents d'ESBA van influir en la VI Assemblea d'ETA realitzada el 1970, en què la majoria dels delegats van aprovar aproximar-se al marxisme revolucionari i abandonar les tesis nacionalistes.
# Exploit

Exploit o explotador (de l'anglès to exploit, explotar o aprofitar) és una peça de programari, un fragment de dades o una seqüència d'ordres per tal d'automatitzar l'aprofitament d'un error, fallada o vulnerabilitat, causar un comportament no desitjat o imprevist en els programes informàtics, maquinari, o component electrònic (en general computat). Sovint, això inclou coses com ara la violenta presa de control d'un sistema de còmput o permetre l'escalada de privilegis o un atac de denegació de servei.
L'objectiu de l'exploit pot ser violar les mesures de seguretat per accedir-hi de forma no autoritzada i emprar en benefici propi o com a origen d'altres atacs a tercers.
Els exploits poden ser escrits emprant una diversitat de llenguatges de programació, tot i que majoritàriament se sol utilitzar llenguatge C. També pot aprofitar-se de diferents tipus d'atacs com ara desbordament de memòria intermèdia, Cross Site Scripting, Format Strings, Injecció SQL, entre d'altres.
Un exemple d'un exploit, que s'aprofita d'un desbordament de memòria intermèdia escrit en llenguatge Python seria:
Una de les eines més utilitzades per treballar amb aquest tipus de programari és Metasploit Framework, una plataforma de test de penetració escrita en llenguatge de programació Ruby, com així també altres frameworks com Core Impact, Canvas, entre d'altres.

## Vegeu també

* Seguretat informàtica
* Inseguretat informàtica
* Desbordament de memòria intermèdia
* Desbordament de pila
* Hof
* Ping de la mort
* Shellcode
* Bug
* Subdesbordament de memòria intermèdia

## Referències

* ↑ «Exploit». Cercaterm. TERMCAT, Centre de Terminologia.
Viccionari
# Eddy Curry

Eddy Curry Jr. (Calumet City, Illinois, 5 de desembre de 1982) és un jugador estatunidenc de bàsquet que milita als New York Knicks de l'NBA.

## Carrera
### Institut

Curry es va convertir en un dels millors jugadors de la nació a l'Institut Thornwood en South Holland, Illinois. Curry va liderar al seu equip a la segona plaça en l'IHSA State Playoffs de 2001 i al títol estatal de la Class AA. En el seu any sènior va ser nomenat "Mr. Basketball" d'Illinois i en el McDonald's All-American Game de 2001 es va convertir en l'MVP de la trobada amb 28 punts.
Quan tenia la intenció de jugar en la Universitat DePaul, Curry va decidir finalment presentar-se al Draft de l'NBA.

### NBA

Va ser escollit per Chicago Bulls en la quarta posició, per darrere, entre d'altres, de Pau Gasol. En la seva primera campanya en la lliga va contribuir amb pocs minuts, tenia només 18 anys. Promitjà 6.7 punts, 3.8 rebots, 50,1% en tirs de camp i 16 minuts en 72 partits, 31 de titular. En la seva segona temporada, va liderar la lliga en percentatge de tirs de camp (58,5%), convertint-se en el primer jugador dels Bulls a liderar una categoria estadística important des de Michael Jordan (punts per partit) el 1998. Les seves mitjanes van ser de 10.5 punts i 4.4 rebots en 19.4 minuts de joc en 81 partits. Les expectatives que es van formar després de l'elecció de Curry no s'estaven complint, malgrat tenir un final de temporada molt forta.
En la campanya 2004-05, els Bulls es van classificar a playoffs amb un gran Curry, signant 16.1 punts i 5.4 rebots en 63 partits, sent 60 d'ells com a titular, i liderant a l'equip en anotació. A causa de problemes cardíacs, es va perdre els últims tretze partits de la temporada regular i els playoffs. En la pretemporada de 2005, va ser traspassat a New York Knicks. A New York va quallar la millor campanya de la seva carrera (la 2006-07), promitjant 19.5 punts i 7 rebots, encara que en les dues temporades que duu en la Gran Illa, col·lectivament el rendiment ha estat pobre, contràriament amb l'individual. El 7 d'abril de 2007, Curry va realitzar el seu millor partit en l'NBA, anotant 43 punts en la victòria davant Milwaukee Bucks i convertint el triple que portava el partit a la pròrroga. Actualment, Curry tan sols ha intentat dos triples en la seva carrera en la lliga, anotant-los tots dos.
La incapacitat de Curry a l'hora de defensar i rebotejar ha tret de polleguera als seus entrenadors Scott Skiles i Larry Brown. Quan un periodista va preguntar a Skiles que era el que necessitava Curry per a convertir-se en millor rebotejador, l'entrenador simplement va respondre: "Saltar".

## Curiositats

* De nen, els seus pares l'anomenaven "Little Eddy".
* El seu lloc favorit de Chicago és The Rock i Roll McDonalds.

## Enllaços externs

* Fitxa d'Eddy Curry en NBA.com
# Gran Premi del Japó del 1990

Resultats del Gran Premi del Japó de Fórmula 1 de la temporada 1990 disputat al circuit de Suzuka el 21 d'octubre del 1990.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 20 | Nelson Piquet | Benetton - Ford | 53 | 1h 34' 36. 824 | 6 | 9 |
| 2 | 19 | Roberto Moreno | Benetton - Ford | 53 | + 7.223 s | 8 | 6 |
| 3 | 30 | Aguri Suzuki | Larrousse - Lamborghini | 53 | + 22.469 s | 9 | 4 |
| 4 | 6 | Riccardo Patrese | Williams - Renault | 53 | + 36.258 s | 7 | 3 |
| 5 | 5 | Thierry Boutsen | Williams - Renault | 53 | + 46.884 s | 5 | 2 |
| 6 | 3 | Satoru Nakajima | Tyrrell - Ford | 53 | + 1' 12.350 min. | 13 | 1 |
| 7 | 25 | Nicola Larini | Ligier - Ford | 52 | + 1 Volta | 17 | |
| 8 | 23 | Pierluigi Martini | Minardi - Ford | 52 | + 1 Volta | 10 | |
| 9 | 10 | Alex Caffi | Arrows - Ford | 52 | + 1 Volta | 23 | |
| 10 | 26 | Philippe Alliot | Ligier - Ford | 52 | + 1 Volta | 25 | |
| Ret | 11 | Derek Warwick | Lotus - Lamborghini | 38 | Caixa canvi | 11 | |
| Ret | 12 | Johnny Herbert | Lotus - Lamborghini | 31 | Motor | 12 | |
| Ret | 9 | Michele Alboreto | Arrows - Ford | 28 | Motor | 24 | |
| Ret | 2 | Nigel Mansell | Ferrari | 26 | Transmissió | 3 | |
| Ret | 21 | Emanuele Pirro | Dallara - Ford | 24 | Alternador | 19 | |
| Ret | 29 | Éric Bernard | Larrousse - Lamborghini | 24 | Motor | 18 | |
| Ret | 24 | Gianni Morbidelli | Minardi - Ford | 18 | Virolla | 20 | |
| Ret | 16 | Ivan Capelli | Leyton House - Judd | 16 | Encesa | 14 | |
| Ret | 22 | Andrea de Cesaris | Dallara - Ford | 13 | Virolla | 26 | |
| Ret | 15 | Mauricio Gugelmin | Leyton House - Judd | 5 | Motor | 16 | |
| Ret | 7 | David Brabham | Brabham - Judd | 5 | Embragatge | 21 | |
| Ret | 28 | Gerhard Berger | McLaren - Honda | 1 | Virolla | 4 | |
| Ret | 27 | Ayrton Senna | McLaren - Honda | 0 | Col·lisió | 1 | |
| Ret | 1 | Alain Prost | Ferrari | 0 | Col·lisió | 2 | |
| Ret | 8 | Stefano Modena | Brabham - Judd | 0 | Col·lisió | 22 | |
| NVS | 4 | Jean Alesi | Tyrrell - Ford | | Problemes físics | 7 | |
| NVC | 14 | Olivier Grouillard | Osella - Ford | | | | |
| NVC | 17 | Gabriele Tarquini | AGS - Ford | | | | |
| NVC | 18 | Yannick Dalmas | AGS - Ford | | | | |
| NVC | 31 | Bertrand Gachot | Coloni - Ford | | | | |

## Altres

* Pole: Ayrton Senna 1' 36. 996
* Volta ràpida: Riccardo Patrese 1' 44. 233 (a la volta 40)

## Referències

* «Web Oficial de la Fórmula 1». Arxivat de l'original el 2014-12-22. [Consulta: 8 maig 2010].
# Antoni Suñé i Font

Antoni Suñé i Font (Sant Fost de Campsentelles, Vallès Oriental, 22 de juny de 1901 - Mollet del Vallès, Vallès Oriental, 31 d'octubre de 1989) fou un compositor de sardanes català.
Fill d'una família emprenedora, treballadora i culta, nasqué a cal Noi Xic de Sant Fost de Campsentelles. Quan va arribar a Mollet del Vallès a l'edat de 12 anys, va començar a treballar a la Pelleria. Fou un compositor de sardanes, instrumentista de piano, acordió i professor de música. És autor de 373 sardanes, de diverses obres corals, simfòniques, religioses i instrumentals. Alguns exemples de les seves Sardanes són: Sol de juny, La pubilla de casa, Consol, Sóc molletana, La roureda, etc.
Va ser director de la Coral El Clavell de Mollet del Vallès entre el 1929 i 1973. Vinculat a l'església de la població, va escriure els Goigs de Sant Vicenç, patró de la vila de Mollet. També va escriure els Goigs a llaor de Sant Victorià màrtir, patró de La Cau de Sant Esteve d'en Bas. Per iniciativa de la Junta de la Coral El Clavell presidida aleshores per Zacarías Egea, li fou dedicada una plaça amb el seu nom per la seva dedicació a la mateixa Coral. Aquesta fou inaugurada el 13 d'octubre de 1968.

## Obres

Es conserven obres seves al fons musical Suñe, a la Casa Antiga de Joan Abelló, que fa d'annex al Museu Abelló:
* 9 Simfonies
* 1 Concert per a piano i orquestra
* 5 Quartets
* 1 Sarsuela "Engracia"
* 1 Coral
* Fantasies i Cançons
* 373 Sardanes
* 1 Comunió
* 2 Ballables
* 3 Valses
* 4 Misses
* 125 Joguines musicals
* 9 Goigs
* 4 Músiques Religioses

## Referències

* ↑ «Suñé i Font, Antoni - Músics per la Cobla». [Consulta: 17 març 2017].
* ↑ Garcia-Moreno i Marchan, Consol. La Sardana a Mollet, un segle d'història (en català).
* ↑ Riera i Vinyes, Carles; Serracant, Josep Maria; Ventura i Salarich, Josep. De la A a la Z: diccionari d'autors de sardanes i de música per a cobla. Girona: SOM, Revista de Cultura Popular de Catalunya, 2002. ISBN 2910008849182.
* ↑ Garriga i Miquel, 1990, p. 27-34.

## Bibliografia

* Garriga i Miquel, Jacint. Coral El Clavell: 75 anys d'història, 1913-1988. Mollet del Vallès: Ajuntament de Mollet del Vallès, 1990.

## Enllaços externs

* Antoni Suñe i Font - Portal Sardanista Arxivat 2017-03-18 a Wayback Machine.
# Gran Premi de Sud-àfrica del 1975

Resultats del Gran Premi de Sud-àfrica de Fórmula 1 de la temporada 1975, disputat al circuit de Kyalami l'1 de març del 1975.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 3 | Jody Scheckter | Tyrrell - Ford | 78 | 1h 43' 16. 90 | 3 | 9 |
| 2 | 7 | Carlos Reutemann | Brabham - Ford | 78 | + 3.74 s | 2 | 6 |
| 3 | 4 | Patrick Depailler | Tyrrell - Ford | 78 | + 16.92 s | 5 | 4 |
| 4 | 8 | Carlos Pace | Brabham - Ford | 78 | + 17.31 s | 1 | 3 |
| 5 | 12 | Niki Lauda | Ferrari | 78 | + 28.64 s | 4 | 2 |
| 6 | 2 | Jochen Mass | McLaren - Ford | 78 | + 1' 03.64 min. | 16 | 1 |
| 7 | 23 | Rolf Stommelen | Hill - Ford | 78 | + 1' 12.91 min. | 14 | |
| 8 | 28 | Mark Donohue | Penske - Ford | 77 | + 1 Volta | 18 | |
| 9 | 16 | Tom Pryce | Shadow - Ford | 77 | + 1 Volta | 19 | |
| 10 | 5 | Ronnie Peterson | Lotus - Ford | 77 | + 1 Volta | 8 | |
| 11 | 34 | Guy Tunmer | Lotus - Ford | 76 | + 2 Voltes | 25 | |
| 12 | 6 | Jacky Ickx | Lotus - Ford | 76 | + 2 Voltes | 21 | |
| 13 | 33 | Eddie Keizan | Lotus - Ford | 76 | + 2 Voltes | 22 | |
| 14 | 31 | Dave Charlton | McLaren - Ford | 76 | + 2 Voltes | 20 | |
| 15 | 14 | Bob Evans | BRM | 76 | + 2 Voltes | 24 | |
| 16 | 11 | Clay Regazzoni | Ferrari | 71 | Accelerador | 9 | |
| 17 | 27 | Mario Andretti | Parnelli - Ford | 70 | Transmissió | 6 | |
| NC | 21 | Jacques Laffite | Williams - Ford | 69 | No classificat | 23 | |
| NC | 1 | Emerson Fittipaldi | McLaren - Ford | 65 | No classificat | 11 | |
| Ret | 32 | Ian Scheckter | Tyrrell - Ford | 55 | Accident | 17 | |
| Ret | 24 | James Hunt | Hesketh - Ford | 53 | Prob. amb el combustible | 12 | |
| Ret | 17 | Jean Pierre Jarier | Shadow - Ford | 37 | Sobreescalfament | 13 | |
| Ret | 10 | Lella Lombardi | March - Ford | 23 | Prob. amb el combustible | 26 | |
| Ret | 20 | Arturo Merzario | Williams - Ford | 22 | Motor | 15 | |
| Ret | 18 | John Watson | Surtees - Ford | 19 | Embragatge | 10 | |
| Ret | 9 | Vittorio Brambilla | March - Ford | 16 | Radiador | 7 | |
| NVQ | 30 | Wilson Fittipaldi | Fittipaldi - Ford | | | | |
| NVQ | 22 | Graham Hill | Lola - Ford | | | | |

## Altres

* Pole: Carlos Pace 1' 16. 41
* Volta ràpida: Carlos Pace 1' 17. 20 (a la volta 11)

## Referències

* «La web Oficial de la Fórmula 1». Arxivat de l'original el 2014-06-11. [Consulta: 4 abril 2010].